คนมีฝีมือ
ชื่อ ประสาร ไตรรัตน์วรกุล กำลังฮอต ฮิต มาก
31 ก.ค. 2558

ชื่อ ประสาร ไตรรัตน์วรกุล กำลังฮอต ฮิต มาก 
โดยเฉพาะข่าวปรับคณะรัฐมนตรี (ครม.) ที่กำลังว่อนอยู่นั้น มีชื่อ ประสาร ติดโผเป็น รมว.คลัง ด้วย
แต่ขอบอกว่า คนที่ลุ้นอาจจะต้องผิดหวังเล็กน้อย
เพราะล่าสุดหลังจากทั้งอ้อนวอนและร้องขอ ประสาร ก็ยอมตกปากรับคำซูเปอร์บอร์ดแล้ว ที่จะรับตำแหน่งประธานบอร์ดซูเปอร์โฮลดิ้ง ที่กำลังจะตั้งขึ้นเพื่อดูแล 14 รัฐวิสาหกิจที่จดทะเบียนในตลาดหลักทรัพย์
 งานนี้ต้องขอร้องเจ้าตัวกันอย่างแรง เพราะ ประสาร ตั้งใจจะไปทำงานบางอย่างที่ตั้งใจไว้ แต่ซูเปอร์บอร์ดหลายคนเห็นว่า ช่วงตั้งไข่ ซูเปอร์โฮลดิ้ง ต้องได้คนดีมีฝีมืออย่าง ประสาร จึงจะยืนหยัดเป็นองค์กรที่แทรกแซงได้ยากองค์กรหนึ่ง 
ที่สำคัญ ถ้า ประสาร ไม่รับเป็นประธานบอร์ด เห็นทีจะได้ มิสเตอร์ ว. ที่พลาดตำแหน่ง รมว.คลัง มาเสียบแทนแน่ 
ดูชื่อชั้นและฝีมือแล้วคงไม่ต้องบอกนะว่า...ทำไมไม่มีใครอยากได้ มิสเตอร์ ว.